 2 Ndị Eze 12  Nafọ nke asaa nke ọchịchị Jihu, Jehoash ghọrọ eze, ọ chịkwara afọ iri anọ na Jeruselem. Aha nne ya bụ Zibia onye Bia-shiba.Jehoash wee na-eme ihe ziri ezi nanya Jehova nụbọchị niile Jehoyada onye nchụàjà nọ na-ezi ya ihe.Ọ bụ naanị na e bibighị ebe ndị dị elu. Ndị mmadụ ka nọ na-achụ àjà ma na-esure ihe nsure ọkụ nebe ndị dị elu.Jehoash wee sị ndị nchụàjà: Ego niile bụ maka àjà dị nsọ nke a na-ewebata nụlọ Jehova, ego onye ọ bụla kwesịrị ịkwụ, ego ruuru mkpụrụ obi ọ bụla ịkwụ, ego niile metụrụ onye nke ọ bụla nobi iweta nụlọ Jehova,ka onye ọ bụla nime ndị nchụàjà nata ya onye ọ maara; ka ha rụziekwa ebe ndị gbawara agbawa nụlọ ahụ, nebe ọ bụla a hụrụ ebe gbawara agbawa.O wee ruo nafọ nke iri abụọ na atọ nke ọchịchị Eze Jehoash, ndị nchụàjà arụzibeghị ebe ndị gbawara agbawa nụlọ ahụ.Eze Jehoash wee kpọọ Jehoyada onye nchụàjà na ndị nchụàjà, sị ha: Gịnị mere unu adịghị arụzi ebe ndị gbawara agbawa nụlọ ahụ? Unu anatazila ndị unu na ha ma ego, kama nyenụ ya maka ebe ndị gbawara agbawa nụlọ ahụ.Ndị nchụàjà wee kwere na ha agakwaghị anata ndị mmadụ ego nakwa na ha agaghị arụzi ebe ndị gbawara agbawa nụlọ ahụ.Jehoyada onye nchụàjà wee were otu igbe ma kpọpuo okwuchi ya ma dọba ya nakụkụ ebe ịchụàjà naka nri ma mmadụ na-abata nụlọ Jehova, nebe ahụ ka ndị nchụàjà na ndị nche ọnụ ụzọ na-etinye ego niile a na-ewebata nụlọ Jehova.O wee ruo na ozugbo ha hụrụ na ego dị ukwuu dị nigbe ahụ, odeakwụkwọ eze na nnukwu onye nchụàjà na-abịa, ha na-ekekọta ego a hụrụ nụlọ Jehova ma gụọ ya.Ha na-enyefe ego ahụ a gụrụ agụ naka ndị na-arụ ọrụ ahụ bụ ndị a họpụtara maka ụlọ Jehova. Ndị ahụ na-eji ya kwụọ ndị na-arụ ọrụ osisi na ndị na-ewu ihe owuwu bụ ndị na-arụ ọrụ nụlọ Jehova ụgwọ,tinyere ndị na-edo nkume na ndị na-awa nkume, ha na-ejikwa ya azụ osisi na nkume a wara awa maka ịrụzi ebe ndị gbawara agbawa nụlọ Jehova nakwa maka ihe niile e mefuru iji rụzie ụlọ ahụ.Ọ bụ naanị na e jighị ego ahụ a na-eweta nụlọ Jehova mee efere ọlaọcha, ihe e ji emenyụ ọkụ, ọkwá, opi, ụdị arịa ọlaedo ọ bụla na arịa ọlaọcha dị nụlọ Jehova.nihi na ọ bụ ndị na-arụ ọrụ ahụ ka ha na-enye ya, ọ bụkwa ya ka ha ji na-arụzi ụlọ Jehova.Ha adịghịkwa agwa ndị ikom ahụ ha na-enye ego ka ha nye ndị na-arụ ọrụ ahụ ka ha meere ha mpịazi, nihi na ha ji ikwesị ntụkwasị obi na-arụ ọrụ.Ma ego a na-enye maka àjà ikpe ọmụma na ego a na-enye maka àjà mmehie, a dịghị ewebata ya nụlọ Jehova. O wee bụrụ nke ndị nchụàjà.Ọ bụ mgbe ahụ ka Hazel eze Siria gbagoro buso Gat agha ma weghara ya, e mesịa, Hazel chere ihu ịgbago buso Jeruselem agha.Jehoash eze Juda wee were onyinye niile dị nsọ, bụ ndị Jehọshafat na Jehoram na Ehazaya bụ ndị nna nna ya, bụ ndị eze Juda, doro nsọ na onyinye dị nsọ o nyere nakwa ọlaedo niile dị nebe a na-edebe akụ nụlọ Jehova na nụlọ eze, zigara Hazel bụ eze Siria. O wee hapụ ibuso Jeruselem agha.Ma ihe ndị ọzọ metụtara Jehoash na ihe niile o mere, ọ bụ na e deghị ha nakwụkwọ ihe ndị mere nụbọchị ndị eze Juda?Otú ọ dị, ndị na-ejere ya ozi biliri wee jikọta aka gbaa izu wee gbuo Jehoash nụlọ Milo, nụzọ gbadara Sila.Ọ bụ Jozaka nwa Shimeat nakwa Jehọzabad nwa Shoma, bụ ndị na-ejere ya ozi, gburu ya. Ha wee lie ya nebe e liri nna nna ya hà nObodo Devid; Amazaya nwa ya wee malite ịchị nọnọdụ ya. 